als_Latn dik_Latn sag_Latn
Në “Santiago Bernabeu” dhurohet spektakël dhe në fund mes drithërimash kualifikohet Reali. Ka rezultuar një ndeshje tejet e vështirë për kampionët në fuqi përballja me Shalken e vlefshme për raundin e 1/8-ve të Ligës së Kampionëve.
Reali është mposhtur me rezultatin 3-4 mirpo në fund kualifikohet falë fitores 0-2 që kish arritur në Gjermani para dy javësh. Kristian Fuks ishte ai që hapi serinë e golave teksa kaloi në avantazh Shalken në minutën e 20-të, mirpo pesë minuta më vonë vjen reagimi i Realit që barazon me anë të Ronaldos. Huntelar kalon sërish në avantazh Shalken në minutën e 40-të mirpo Ronaldo do barazonte në minutën e 45-të. Në pjesën e dytë Reali kalon në avantazh me anë të Benzema ndërkohë Shalke me anë të Sein dhe Huntelar përmbys gjithçka në 3-4. Në minutat e fundit gjermanët kanë disa raste për shënim mirpo nuk ia arrijnë dot. Kështu Reali kualifikohet mes vuajtjeve për në fazën çerekfinale, ndërkohë për Shalken ky kompeticion mbaron këtu.
als_Latn als_Latn